**GRAD ZADAR**

**Upravni odjel za razvitak otoka i zaštitu okoliša**

**JAVNI NATJEČAJ**

**za financiranje programa ili projekata udruga iz područja zaštite okoliša i prirode na području Grada Zadra za 2016. godinu**

**Upute za prijavitelje**

**Datum objave natječaja**: 25. siječnja 2016. godine

**Rok za dostavu prijava:** 10. ožujka 2016. godine

**SADRŽAJ**

[1.JAVNI NATJEČAJ ZA FINANCIRANJE PROGRAMA ILI PROJEKATA UDRUGA IZ PODRUČJA ZAŠTITE OKOLIŠA I PRIRODE 2](#_Toc440360159)

[1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM 2](#_Toc440360160)

[1.2. CILJEVI NATJEČAJA I PRIORITETI ZA DODJELU SREDSTAVA 2](#_Toc440360161)

[1.3. PLANIRANI IZNOSI I UKUPNA VRIJEDNOST NATJEČAJA 3](#_Toc440360162)

[2. UVJETI NATJEČAJA 3](#_Toc440360163)

[2.1. FORMALNI UVJETI NATJEČAJA 3](#_Toc440360164)

[2.1.1. Prihvatljivi prijavitelji: tko može podnijeti prijavu? 3](#_Toc440360165)

[2.1.2. Prihvatljivi partneri na projektu 4](#_Toc440360166)

[2.1.3. Prihvatljive aktivnosti koje će se financirati putem natječaja 4](#_Toc440360167)

[2.1.3. Prihvatljivi troškovi koji će se financirati ovim natječajem 4](#_Toc440360168)

[2.2. KAKO SE PRIJAVITI? 5](#_Toc440360169)

[2.2.1. Sadržaj Opisnog obrasca 6](#_Toc440360170)

[2.2.2. Sadržaj obrasca Proračuna 6](#_Toc440360171)

[2.2.3. Gdje poslati prijavu? 6](#_Toc440360172)

[2.2.4. Rok za slanje prijave 6](#_Toc440360173)

[2.2.5. Kome se obratiti ukoliko imate pitanja? 6](#_Toc440360174)

[2.3. PROCJENA PRIJAVA I DONOŠENJE ODLUKE O DODJELI SREDSTAVA 7](#_Toc440360175)

[2.3.1. Pregled prijava u odnosu na propisane uvjete natječaja 7](#_Toc440360176)

[2.3.2. Procjena prijava koje su zadovoljile propisane uvjete natječaja 7](#_Toc440360177)

[2.3.3. Privremena lista odabranih projekata za dodjelu sredstava 8](#_Toc440360178)

[2.3.4. Dostava dodatne dokumentacije i ugovaranje 8](#_Toc440360179)

[2.4. OBAVIJEST O DONESENOJ ODLUCI O DODJELI FINANCIJSKIH SREDSTAVA 9](#_Toc440360180)

[2.4.1. Indikativni kalendar natječajnog postupka 9](#_Toc440360181)

[3. POPIS NATJEČAJNE DOKUMENTACIJE 10](#_Toc440360182)

# 1.JAVNI NATJEČAJ ZA FINANCIRANJE PROGRAMA ILI PROJEKATA UDRUGA IZ PODRUČJA ZAŠTITE OKOLIŠA I PRIRODE

## 1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM NATJEČAJEM

Kvaliteta okruženja u kojem živimo očituje se među ostalim i o očuvanosti okoliša u kojem se nalazimo. Razvoj grada u svim segmentima društvenog djelovanja morao bi biti u skladu s prirodom, valorizacijom prirode i integracijom prirode u život grada. Prirodni resursi koji su sastavni dio grada posebno su osjetljivi, te je neophodno osigurati trajnu zaštitu prirodnih resursa, u mjeri i na način koji osigurava dugoročno održivi razvoj grada. Potrebno je revitalizirati, očuvati i zadržati visok stupanj biološke raznolikosti na području grada. Kako bi zaštita okoliša grada Zadra bila održiva potrebne su mjere i aktivnosti usmjerene na zaštitu i očuvanje prirode i unapređenje okoliša.

U cilju rješavanja gore navedenog problema, Strategijom razvoja Grada Zadra za 2013. – 2020. u općem cilju br. 3.*Unapređenje kvalitete života i zaštite okoliša,* prioritetno područje3.4. *Zaštita i očuvanje prirode i unapređenje okoliša,* definirane su sljedeće mjere:

Mjera 3.4.2. *Podizanje svijesti o zaštiti okoliša i očuvanju prirode*

Mjera 3.4.4. *Očuvanje i održivo korištenje prirodne baštine i biološke raznolikosti*

Mjerom 3.4.2. *Podizanje svijesti o zaštiti okoliša i očuvanju prirode* potiče se uključivanje cjelokupnog stanovništva Grada Zadra u proces zaštite okoliša i očuvanja prirode, kroz razne informativne radionice, akcije vezane uz zaštitu okoliša, te različite promotivne kampanje za podizanje razine svijesti o problemima okoliša te o mjerama za očuvanje okoliša. Mjerom 3.4.4. *Očuvanje i održivo korištenje prirodne baštine i biološke raznolikosti* potiče se očuvanje i zadržavanje visokog stupnja biološke raznolikosti i korištenje prirodne baštine. Identifikacijom posebno osjetljivih dijelova prirode, inventarizacijom i kartiranjem biološke raznolikosti, uspostavljanjem baze podataka o biološkoj raznolikosti te provedbom projekata na odabranim zelenim površinama postići će se očuvanje i održivo korištenje prirodne baštine i biološke raznolikosti.

Nadalje, u Programu zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Zadra („Glasnik Grada Zadra“ br.17/15), mjerom M11 *Provođenje edukacije građana o održivom gospodarenju otpadom i otpadnim vodama,* potiče se edukacija javnosti o primarnoj selekciji otpada, koja je od velike važnosti za provedbu mjera koje se odnose na gospodarenje otpadom, te se mora kontinuirano provoditi kako bi se u budućnosti smanjio udio odloženog otpada na odlagalištu. Istovremeno ovom mjerom se upoznaje javnost s pravilnim postupanjem s otpadnim vodama u kućanstvu, u smislu upoznavanja građana s otpacima koji nisu predviđeni za ispuštanje u sustav javne odvodnje. Na taj način će se osigurati ispravan rad uređaja za pročišćavanje otpadnih voda i spriječiti mogućnost mehaničkih kvarova ili poremećaj rada mikroorganizama, što kao posljedicu može imati onečišćenje zraka.

Planom gospodarenja otpadom Grada Zadra („Glasnik Grada Zadra“ 7/11) određen je Cilj 1: *Edukacija i jačanje svijesti građana* u kojem su mjerama 3. i 5. definirane aktivnosti u svrhu edukacije javnosti u području gospodarenja otpadom: provođenje edukativnih radionica u vrtićima, školama te s građanima svih dobnih skupina, korištenje medija, ekoloških i drugih udruga, obrazovnih institucija i dr. za promicanje svijesti u postupanju s otpadom.

Budući da su kao partneri u provedbi gore navedenih mjera navedene i organizacije civilnog društva, ovim natječajem se žele prvenstveno sufinancirati programi/projekti (u daljnjem tekstu: projekti) koji će pridonijeti provedbi gore navedenih mjera te u konačnici dovesti do podizanja svijesti o očuvanju i zaštiti okoliša i prirode te očuvanju biološke raznolikosti i prirodne baštine.

## 1.2. CILJEVI NATJEČAJA I PRIORITETI ZA DODJELU SREDSTAVA

Natječajni postupak provodi se u skladu sa Zakonom o udrugama („Narodne novine“, broj 74/14.) i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.).

Opći cilj:

* zaštita okoliša i prirode

Specifični cilj:

* podizanje svijesti o zaštiti okoliša i očuvanju prirode
* očuvanje i održivo korištenje prirodne baštine i biološke raznolikosti
* edukacija i promocija životnih stilova u području gospodarenja otpadom i otpadnim vodama: smanjenje otpada, pravilno zbrinjavanje otpada, pravilno postupanje s otpadom te pravilno postupanje s otpadnim vodama
* aktivnosti u svrhu obilježavanja značajnih datuma iz područja zaštite okoliša-Dan zaštite prirode (22.5), Svjetski dan zaštite okoliša (5.6.), Europski tjedan mobilnosti (16.-22.9), Međunarodni dan zaštite ozonskog sloja (16.9) i Europski tjedan za smanjenje otpada (studeni).

## 1.3. PLANIRANI IZNOSI I UKUPNA VRIJEDNOST NATJEČAJA

Za financiranje projekata u okviru ovog Natječaja raspoloživ je ukupno iznos do 120.000,00 kuna.

Najmanji pojedinačni iznos traženih sredstava za financiranje projekta je 2.000,00 kuna, a najveći 10.000,00 kuna.

Način plaćanja: projekti za koji su odobrena financijska sredstva – isplaćivat će se na sljedeći način:

* predujam u iznosu od 20 % ugovorenog iznosa, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno dinamici punjenja proračuna
* razliku do iznosa ukupnih prihvatljivih troškova, u roku od 30 dana od dana prihvaćanja privremenog i/ili konačnog izvješća o realizaciji projekta, a sve na temelju zahtjeva za isplatom sredstava.

Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

# 2. UVJETI NATJEČAJA

## 2.1. FORMALNI UVJETI NATJEČAJA

### *2.1.1. Prihvatljivi prijavitelji: tko može podnijeti prijavu*

Prihvatljivim prijaviteljem, smatra se udruga koja udovoljava sljedećim općim uvjetima:

1. da je upisana u Registar udruga (podaci dostupni u Registru udruga);
2. da je upisana u Registar neprofitnih organizacija pri Ministarstvu financija (podaci dostupni putem Registra neprofitnih organizacija);
3. vodi transparentno financijsko poslovanje u skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni putem Registra neprofitnih organizacija);
4. ima dostatne organizacijske kapacitete i ljudske resurse za provedbu projekta;
5. svojim Statutom opredijeljena za obavljanje djelatnosti i aktivnosti koje su predmet financiranja;
6. nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Grada, što se dokazuje Potvrdom o nepostojanju duga Porezne uprave (Potvrda se dostavlja prije potpisivanja Ugovora o dodjeli financijskih sredstava), Provjeru o nepostojanju duga prema proračunu Grada Zadra izvršit će Upravni odjel za razvitak otoka i zaštitu okoliša;
7. pravna osoba u kojoj se protiv osobe ovlaštene za zastupanje ne vodi kazneni postupak, što se dokazuje uvjerenjem nadležnog suda, ne starijem od šest mjeseci (Uvjerenje se dostavlja prije potpisivanja Ugovora o dodjeli financijskih sredstava);
8. da ima usvojen plan i program rada udruge za 2016. godinu;
9. da ima Statut usklađen sa Zakonom o udrugama („Narodne novine“ broj 74/14) ili je podnijela zahtjev za usklađenjem statuta nadležnom uredu (što dokazuje potvrdom nadležnog ureda), a sukladno uvidu u registar udruga osoba ovlaštena za zastupanje udruge (i potpisivanje ugovora o financiranju) je u mandatu.

Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt);
4. udruge koje su u stečaju;
5. udruge koje nisu ispunile obveze vezane uz plaćanje doprinosa ili poreza;
6. udruge čiji je jedan od osnivača politička stranka.

Udruga na natječaj može prijaviti najviše 3 (tri) projekta. Ista udruga može istovremeno biti partner u drugom projektu.

### *2.1.2. Prihvatljivi partneri na projektu (ako je primjenjivo)*

Dodatne bodove o vrednovanju projekta ostvarit će prijavitelj koji svoje projektne aktivnosti izvršava u suradnji s partnerom i/ili u provedbu projekta uključuje volontere.

Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1.1.

Prijavitelj i partner uređuju svoj odnos obostranim potpisivanjem partnerske izjave koju popunjenu s potpisom i pečatom odgovorne osobe prilažu uz projekt.

Prijavitelj je odgovoran za provedbu projekta, namjensko trošenje sredstava i redovito izvještavanje.

### *2.1.3. Prihvatljive aktivnosti koje će se financirati putem natječaja*

Planirano trajanje projekta obuhvaća aktivnosti koje će se ostvariti u 2016. godini.

Projektne aktivnosti se moraju provoditi na području Grada Zadra, a korisnici programa i/ili projekta moraju biti građani Grada Zadra.

Projekt se mora realizirati najkasnije do 30. prosinca 2016. godine.

**Prihvatljive** projektne aktivnosti su:

* podizanje svijesti o zaštiti okoliša i očuvanju prirode
* očuvanje i održivo korištenje prirodne baštine i biološke raznolikosti
* edukacija i promocija životnih stilova u području gospodarenja otpadom i otpadnim vodama: smanjenje otpada, pravilno zbrinjavanje otpada, pravilno postupanje s otpadom te pravilno postupanje s otpadnim vodama
* aktivnosti u svrhu obilježavanja značajnih datuma iz područja zaštite okoliša- Dan zaštite prirode (22.5), Svjetski dan zaštite okoliša (5.6.), Europski tjedan mobilnosti (16.-22.9), Međunarodni dan zaštite ozonskog sloja (16.9) i Europski tjedan za smanjenje otpada (studeni).

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sljedeće vrste aktivnosti **nisu prihvatljive** za financiranje:

* aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima
* aktivnosti koje se odnose isključivo ili većinski na pojedinačne stipendije za studije ili radionice
* aktivnosti koje se odnose isključivo na razvoj strategija, planove i druge slične dokumente
* aktivnosti koje se tiču isključivo pravne zaštite
* aktivnosti koje se tiču isključivo odnosa s javnošću
* aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade
* aktivnosti koje se sastoje isključivo od istraživačkih akcija
* aktivnosti koje se odnose na osnivanje privatne tvrtke

### *2.1.4. Prihvatljivi troškovi koji će se financirati ovim natječajem*

Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama.

Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod **prihvatljivim** **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su:

* izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
* organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),
* troškovi komunikacije (troškovi telefona, interneta i sl.) koji moraju biti specificirani,
* troškovi nabavke opreme nužne za provedbu projekta koja mora biti specificirana po vrsti i iznosu,
* putni troškovi (npr. dnevnice za službena putovanja),
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
* ostali troškovi koji su izravno vezani za provedbu aktivnosti projekta.

Osim izravnih, korisniku sredstava može se odobriti i dio **neizravnih troškova** kao što su npr. troškovi za struju, vodu, uredski materijal, sitan inventar, telefon, poštu i drugi indirektni troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva, prihvaćaju se troškovi do visine 20% ukupnog odobrenog iznosa vrijednosti proračuna projekta koji se traži od davatelja financijskih sredstava.

**U neprihvatljive troškove** spadaju:

* ulaganja u kapital ili kreditna ulaganja, jamstveni fondovi;
* troškovi kamata na dug;
* kazne, financijske globe i troškovi sudskih sporova;
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* troškovi koji nisu predviđeni Ugovorom;
* donacije u dobrotvorne svrhe;
* zajmovi drugim organizacijama ili pojedincima;
* drugi troškovi koji nisu u neposrednoj povezanosti sa sadržajem i ciljevima projekta.

## 2.2. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u natječajnoj dokumentaciji:

1. Obrazac opisa programa ili projekta (ZO1)
2. Obrazac proračuna programa ili projekta (ZO2)
3. Obrazac izjave o partnerstvu (ako je primjenjivo) (ZO4)
4. Obrazac izjave o nepostojanju dvostrukog financiranja (ZO3)
5. Obrazac popisa priloga koji se prilažu prijavi (ZO11)
6. Za obveznike jednostavnog knjigovodstva: Odluka o nesastavljanju financijskog izvješća za 2015. godinu usvojena od upravljačkog tijela podnositelja prijave, preslika Knjige primitka i izdataka za 2014. godinu;
7. Plan i program rada udruge za 2016. godinu;
8. Preslika Statuta uz dokaz (dopis) da je isti predan na ovjeru Uredu državne uprave (samo za udruge koje su podnijele zahtjev za usklađivanje statuta sa Zakonom o udrugama, ali nadležni ured državne uprave zahtjev još nije obradio i izdao rješenje).

Podaci o udruzi, Statut i dokazi o transparentnom financijskom poslovanju (Financijski izvještaj za 2014. i 2015.godinu) provjerit će se na stranicama Registra udruga i Registra neprofitnih organizacija.

Ako novo usklađeni Statut udruge nije vidljiv na stranicama Registra udruge, iz razloga što još nije proveden njihov Zahtjev za upisom promjena, udruga mora s prijavom dostaviti presliku prijedloga Statuta usuglašenog sa Zakonom o udrugama („Narodne novine“ br. 26/15) te dokaz (dopis) da je isti predan na ovjeru Uredu državne uprave.

Potvrda nadležne porezne uprave o nepostojanju duga i uvjerenje o nekažnjavanju odgovorne osobe udruge dostavljaju se prije potpisivanja Ugovora. Potvrda mora biti izdana unutar roka od kada je raspisan natječaj do datuma potpisivanja Ugovora. Uvjerenje o nekažnjavanju ne smije biti starije od 6 mjeseci.

Provjeru o nepostojanju duga prema Proračunu Grada Zadra izvršit će Upravni odjel za razvitak otoka i zaštitu okoliša.

### *2.2.1. Sadržaj Opisnog obrasca*

Opisni obrazac projekta dio je obvezne dokumentacije. Ispunjava se na hrvatskom jeziku i sadrži podatke o prijavitelju, partnerima te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

### *2.2.2. Sadržaj obrasca Proračuna*

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

### *2.2.3. Gdje poslati prijavu*

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Izvornik prijave se šalje preporučeno poštom, putem dostavljača ili osobno (predajom u pisarnicu Grada Zadra, Narodni trg 1, 23000 Zadar). Na vanjskom dijelu omotnice potrebno je istaknuti - “NE OTVARATI – za javni natječaj iz područja zaštite okoliša i prirode na području Grada Zadra za 2016. godinu. Prijave se šalju na sljedeću adresu:

**GRAD ZADAR**

**UPRAVNI ODJEL ZA RAZVITAK OTOKA I ZAŠTITU OKOLIŠA**

**Narodni trg 1**

**23000 ZADAR**

**“NE OTVARATI – za Javni natječaj iz područja zaštite okoliša i prirode na području Grada Zadra za 2016.godinu”**

### *2.2.4. Rok za slanje prijave*

Rok za prijavu na natječaj je **10. ožujka 2016. godine.**

Kod osobno dostavljene prijave krajnji rok zaprimanja je 10. ožujka 2016. godine do 14:30h.

Sve prijave poslane izvan roka neće biti uzete u razmatranje.

### *2.2.5. Kome se obratiti ukoliko imate pitanja*

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: [zana.klaric@grad-zadar.hr](mailto:zana.klaric@grad-zadar.hr) i [otoci.okolis@grad-zadar.hr](mailto:otoci.okolis@grad-zadar.hr), i to najkasnije 10 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

Popis najčešćih pitanja s pripadajućim odgovorima objavit će se na mrežnim stranicama Grada Zadra.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

## 2.3. PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

### *2.3.1. Pregled prijava u odnosu na propisane uvjete natječaja*

Gradonačelnik na prijedlog Upravnog odjela za razvitak otoka i zaštitu okoliša imenuje Povjerenstvo za provjeru propisanih uvjeta natječaja (dalje: Povjerenstvo). Povjerenstvo za provjeru propisanih uvjeta natječaja čine zaposlenici Grada Zadra.

U postupku provjere ispunjavanja formalnih uvjeta natječaja provjerava se:

* Je li projektna prijava dostavljena na pravi natječaj i u zadanom roku
* Je li zatraženi iznos unutar financijskih pragova postavljenih u natječaju
* Je li lokacija provedbe projekta prihvatljiva
* Jesu li dostavljeni, potpisani i ovjereni svi obvezni obrasci
* Jesu li ispunjeni drugi formalni uvjeti natječaja

Članovi Povjerenstva ne smiju biti u sukobu interesa o čemu moraju potpisati posebnu izjavu.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo izrađuje Popis udruga koje su zadovoljile propisane uvjete i čije se prijave upućuju na procjenu kvalitete, kao i popis svih udruga koje nisu zadovoljili propisane uvjete natječaja.

Pisanim putem obavijestit će se sve udruge koje nisu zadovoljile propisane uvjete o razlozima odbijanja njihove prijave.

Udruge koje nisu zadovoljile propisane uvjete natječaja mogu podnijeti prigovor u roku od 8 dana od dana primitka obavijesti. Prigovor se podnosi pročelnici Upravnog odjela za razvitak otoka i zaštitu okoliša koja odlučuje o prigovoru u roku od 8 dana od zaprimljenog, a na temelju odluke Povjerenstva.

### *2.3.2. Procjena prijava koje su zadovoljile propisane uvjete natječaja*

Gradonačelnik će na prijedlog Upravnog odjela za razvitak otoka i zaštitu okoliša imenovati Povjerenstvo za ocjenjivanje zaprimljenih projektnih prijava (dalje: Povjerenstvo) koje se sastoji od 3-5 članova zaposlenika Grada Zadra i/ili predstavnika institucija relevantnih za područje natječaja.

Članovi Povjerenstva ne smiju biti u sukobu interesa o čemu moraju potpisati posebnu izjavu.

Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku.

**OBRAZAC ZA PROCJENU KVALITETE PROJEKTA:**

Evaluacijski kriteriji podijeljeni su u nekoliko područja procjene. Svakom području procjene dodjeljuju sebodovi između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

|  |  |
| --- | --- |
| **A. Institucionalna sposobnost prijavitelja/partnera** | **Bodovi (20)** |
| **A.1** Ima li prijavitelj dovoljno iskustva i stručnog kapaciteta za provođenje planiranih aktivnosti projekata ili programa (imaju li odgovarajuće sposobnosti i vještine za njegovo provođenje, te znanja o problemima koji se rješavaju ovim Natječajem)? | **1 - 5** |
| **A.2** Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta (posebno znanje o problemima koji se rješavaju ovim Natječajem)? | **1 - 5** |
| **A.3** Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta ili programa)? | **1 - 5** |
| **A.4** Postoji li jasna struktura upravljanja projektom ili programom? Je li jasno definiran projektni tim i obveze njegovih članova? | **1 - 5** |
| **A. ukupan broj bodova (maksimalan broj bodova 20)** |  |
| **B. Relevantnost projekta ili programa** | **Bodovi (40)** |
| **B.1** Koliko je projektni prijedlog relevantan u odnosu na ciljeve i prioritetna područja aktivnosti Natječaja (je li projekt ili program u skladu s mjerama i aktivnostima iz Strategije razvoja Grada Zadra 2013.-2020.) | **1 - 5** |
| **B.2** Jesu li ciljevi projekta ili programa jasno definirani i realno dostižni? | **1 - 5** |
| **B.3** Jesu li aktivnosti projekta ili programa jasne, opravdane, razumljive i provedive? | **1 - 5** |
| **B.4** Jesu li rezultati jasno određeni i hoće li aktivnosti dovesti do ostvarivanja rezultata? | **1 - 5** |
| **B.5** Ima li projekt ili program jasno definirane korisnike (broj, dob, spol i sl.)? Definira li i u kojoj mjeri projekt ili program njihove probleme i potrebe? | **1 - 5** |
| **B.6** Pridonosi li projekt ili program i u kojoj mjeri rješavanju problema korisnika? | **1 - 5** |
| **B.7** U kojoj mjeri su rezultati projekta ili programa održivi? Jesu li kvalitetno osmišljeni mehanizmi upravljanja rizicima u provedbi programa ili projekta? | **1 - 5** |
| **B.8** Uspostavlja li projekt model koji će druge organizacije moći primijeniti/ponoviti na području iste županije i/ili Republike Hrvatske? | **1 - 5** |
| **B. ukupan broj bodova (maksimalan broj bodova 40)** |  |
| **C. Proračun (troškovi)** | **Bodovi (20)** |
| **C.1** Jesu li troškovi projekta ili programa realni u odnosu na određene rezultate i predviđeno vrijeme trajanja? | **(1 - 5**) **x 2** |
| **C.2** Jesu li troškovi projekta usklađeni s planiranim aktivnostima projekta ili programa? | **(1 - 5**) **x 2** |
| **C. ukupan broj bodova (maksimalan broj bodova 20)** |  |
| **D. Prednost u financiranju** | **Bodovi (10)** |
| **D.1** Planira li prijavitelj u provedbu aktivnosti uključiti volontere | **1 - 5** |
| **D.2**. Prijavitelj svoje projektne aktivnosti izvršava u suradnji s partnerom | **1 - 5** |
| **D. ukupan broj bodova (maksimalan broj bodova 10)** |  |
| **UKUPNO (maksimalan broj bodova 90)** |  |

### *2.3.3. Privremena lista odabranih projekata za dodjelu sredstava*

Temeljem provedene procjene prijava koje su zadovoljile propisane uvjete natječaja, Povjerenstvo će sastaviti privremenu listu odabranih projekata, prema bodovima koje su postigli u procesu procjene.

Privremena lista sastoji se od prijava rangiranih prema broju bodova, čiji zatraženi iznosi zajedno ne premašuju ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata za dodjelu sredstava.

### *2.3.4. Dostava dodatne dokumentacije i ugovaranje*

Kako bi se izbjegli dodatni nepotrebni troškovi prilikom prijave na natječaj, tražit će se dodatna dokumentacija isključivo od onih prijavitelja koji su, temeljem postupka procjene prijava, ušli na Privremenu listu odabranih projekata za dodjelu sredstava.

Dodatna dokumentacija koja će se tražiti prije potpisivanja ugovora je:

1. Potvrda nadležne porezne uprave o nepostojanju duga prema državnom proračunu u izvorniku ili preslici. Potvrda mora biti izdana unutar roka od kada je raspisan natječaj do datuma potpisivanja Ugovora;
2. Uvjerenje o nekažnjavanju odgovorne osobe udruge, u izvorniku ili preslici, ne starije od šest mjeseci;
3. Provjeru o nepostojanju duga prema Proračunu Grada Zadra izvršit će Upravni odjel za razvitak otoka i zaštitu okoliša.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih projekata za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata.

Nakon provjere dostavljene dokumentacije, Povjerenstvo predlaže konačnu listu odabranih projekata za dodjelu sredstava na odlučivanje odgovornoj osobi davatelja financijskih sredstava.

## 2.4. OBAVIJEST O DONESENOJ ODLUCI O DODJELI FINANCIJSKIH SREDSTAVA

Sve udruge, čije su prijave ušle u postupak procjene, biti će obaviještene o donesenoj Odluci o dodjeli financijskih sredstava projektima u sklopu natječaja.

U slučaju da prijavitelj nije ostvario dovoljan broj bodova obavijest će sadržavati razloge za dodjelu manje ocjene.

Udruga koja je prijavila projekt na Natječaj može podnijeti prigovor na Odluku o dodjeli financijskih sredstava.

Prigovor se može podnijeti isključivo na natječajni postupak te eventualno bodovanje nekog kriterija sa 1 bodom ako udruga smatra da je u prijavi dostavila dovoljno argumenata za drugačije bodovanje.

Prigovor se podnosi pisanim putem Upravnom odjelu za razvitak otoka i zaštitu okoliša u roku od osam dana od dana primitka Odluke o dodjeli financijskih sredstava.

***2.4.1. Indikativni kalendar natječajnog postupka***

|  |  |
| --- | --- |
| **Faze natječajnog postupka** | **Datum** |
| **Objava natječaja** | 25.01.2016 |
| **Rok za slanje prijava** | 10.03.2016 |
| **Rok za slanje pitanja vezanih uz natječaj** | 29.02.2016 |
| **Rok za upućivanje odgovora na pitanja vezana uz natječaj** | 03.03.2016 |
| **Rok za provjeru propisanih uvjeta natječaja** | 17.03.2016 |
| **Rok za slanje obavijesti o zadovoljavanju propisanih uvjeta natječaja** | 25.03.2016 |
| **Rok za procjenu prijava koje su zadovoljile propisane uvjete natječaja** | 15.04.2016. |
| **Rok za objavu Odluke o dodjeli financijskih sredstava i slanje obavijesti prijaviteljima** | 25.04.2016 |
| **Rok za ugovaranje** | 06.05.2016 |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: [www.grad-zadar.hr](http://www.grad-zadar.hr)

# 3. POPIS NATJEČAJNE DOKUMENTACIJE

**OBRASCI**

1. Obrazac opisa programa ili projekta (ZO1) (word format)
2. Obrazac proračuna troškova programa ili projekta (ZO2) (excel format)
3. Obrazac popisa priloga koji se prilažu prijavi (ZO11) (excel format)
4. Obrazac za ocjenu kvalitete projekta (ZO9)(word format)
5. Obrazac izjave o nepostojanju dvostrukog financiranja(ZO3) (word format)
6. Obrazac izjave o partnerstvu (ZO4)(ako je primjenjivo-word format)
7. Obrazac ugovora o financiranju projekta (ZO10) (word format)
8. Obrazac za opisni periodički izvještaj projekta/ programa (ZO5) (word format)
9. Obrazac za opisni završni izvještaj projekta/programa(ZO6) (word format)
10. Obrazac za financijski izvještaj (ZO7)(excel format)
11. Obrazac zahtjeva za isplatu sredstava (ZO8)

**DODATNA DOKUMENTACIJA**

Pravilnik o financiranju javnih potreba sredstvima proračuna Grada Zadra („Glasnik Grada Zadra“ 11/15)

Strateški dokumenti temeljem kojeg se natječaj raspisuje:

1. Strategija razvoja Grada Zadra 2013.-2020.(„Glasnik Grada Zadra“ 5/13),
2. Program zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Zadra („Glasnik Grada Zadra“ br.17/15),
3. Plan gospodarenja otpadom Grada Zadra („Glasnik Grada Zadra“ 7/11)